INTERVIU: SILVIA CONSTANTINESCU - FLORENTIN SMARANDACHE 



1. Silvia Constantinescu: Este deja tradiţie ca acei cu care fac un interviu pentru 
CURIERUL ROMANESC sa se prezinte ei insisi cititorilor si va rog si pe dvs. sa 
urmaţi aceasta tradiţie: Cine sunteti d-le Smarandache? (Povestiţi cat doriţi de 
mult despre dvs., despre familie, despre studii, despre viata in Romania, înainte 
de exil, etc.). 

Florentin Smarandache: Sunt un emigrant roman in America. Am stat aproape 
doi ani de zile, 1988-1990, in lagărele de refugiaţi politici din Istambul si Ankara 
(Turcia), unde am desfasurat munci din cele mai diverse pentru a supravieţui 
(zugrav, vopsitor, muncitor necalificat in construcţii, la curăţenie, ghid pentru 
turiştii francezi), pana s-ajung pe acest continent la Alma Mater. Am doi fii, Mihai 
- student la Stiinte Medicale la University of Arizona, si Silviu - elev la liceu. In 
prezent sunt conferenţiar dr. la Universitatea New Mexico unde predau 
matematicile. Dar am scris si literatura (poezie, teatru, roman, proza scurta, 
traduceri, eseuri), am publicat doua volume de arta ("outer-art" numite!), rebus, 
filozofie, in afara cercetării matematice. Recent am pregătit, impreuna cu Dr. 
Jean Dezert de la Office National d'Etudes et Recherche Aeronautique din Paris, 
o conferinţa internaţionala asupra fuziunii informaţiei cu aplicaţii in cibernetica, 
ce-a avut loc la Cairns, in Australia, intre 8-11 iulie 2003. Urmând ca anul 
următor o conferinţa similara sa se desfasoare chiar in oraşul dv. Stockholm, 
unde sper sa cunosc comunitatea romaneasca. 

Privind mai in detaliu activitatea sau problemele politice care m-au marcat: 

In anul 1986 nu am putut obţine viza de ieşire din tara pentru a participa la 
Congresul International al Matematicienilor de la Universitatea din Berkeley 
(California) si am făcut greva foamei; am publicat o scrisoare de protest in 
“Notices of the American Mathematical Society” (Providence, Rl) in care 
solicitam libertatea de circulaţie a oamenilor de stiinta - la fel procedase un alt 
matematician roman, Radu Roşu; s-a interesat de soarta mea Dr. Olof G. 




Tandberg, secretar la Academia de Stiinte din Suedia, care mi-a telefonat din 
Bucureşti. In perioada anilor 1986-1988 Inspectoratul Şcolar Judeţean Dolj nu 
mi-a acordat post in invatamant, din motive politice, fiind obligat sa 
supravieţuiesc din meditaţii. In toamna anului 1988 am obtinut cu greutate un 
paşaport de turist pentru Bulgaria. De aici am trecut in Turcia, unde am cerut azil 
politic. Am fost detinut in lagărele de refugiaţi din Istambul si Ankara (1988- 
1990). 

Am emigrat in Statele Unite ale Americii in martie 1990, unde am lucrat ca 
inginer de software la corporaţia Honeywell, din Phoenix (Arizona), specializata 
in calculatoare (1990-1995); pe urma profesor adjunct de matematica la Pima 
Community College din Tucson (1995-1997); din 1997 predau la University of 
New Mexico (Campusul din Gallup) unde am fost promovat conferenţiar 
universitar (associate professor) de matematica. 

In 1997 la Universitatea din Craiova s-a organizat de către Dr. C. Dumitrescu si 
Dr. V. Seleacu, foştii mei profesori de la universitate, “Prima Conferinţa 
Internaţionala asupra Noţiunilor de tip Smarandache in Teoria Numerelor”, cu 
participarea unor cercetători din tara dar si din Suedia, Franţa, Rusia, si Spania. 
Pal Grpnas, din Norvegia, si-a susţinut teza de Masterat in Matematica, la 
Universitatea din Oslo, cu un subiect inspirat din Funcţia Smarandache, sub 
conducerea profesorului Oyvind Solberg. 

Referitor la activitatea publicistica: 

Din 1970 am început colaborarea la revista scolii, “Năzuinţe”, apoi la alte 
periodice romaneşti si străine (vreo 50 ştiinţifice si peste 100 literare). Mi-am 
tradus o parte din lucrări in franceza si engleza, altele mi-au fost traduse in 
spaniola, portugheza, italiana, esperanto, rusa, sarba, japoneza, si araba. Am 
colaborat cu poeme si piese de teatru la 42 de antologii romaneşti, franceze, 
italiene, americane, indiene, si coreene. 

Ca autor, coauthor, si editor am publicat 62 de cârti si circa 85 de articole si note 




in matematica (teoria numerelor, geometrie neeuclidiana, logica, aplicaţii in 
cibernetica), fizica, filozofie (generalizare a dialecticii), literatura (poeme, nuvele, 
povestiri, un roman, piese de teatru, eseuri, traduceri, interviuri), rebus (careuri, 
enigmistica) si arta (experimente in desene, picturi, colaje, fotografii, design, arta 
pe computer) in romana, franceza si engleza, dintre care: Formule pentru spirit 
(debut editorial, 1981, sub pseudonimul Ovidiu Florentin); Le sens du non-sens, 
Probiemes avec et sans ... probiemesi, Fes, Maroc (1983); 
Antichambres/Antipoesies/Bizarreries, Caen, Franţa (1989); NonPoems (poeme 
de avangarda), Phoenix (1990); Oniy probiems, not Solutions!, Chicago (1991); 
LE PARADOX! SME: un nouveau mouvement iitteraire, Bergerac, Franţa (1992); 
Dark Snow, Phoenix (1992); NonRoman, Craiova (1993); Metaistorie (trilogie 
teatrala), Bucureşti (1993); întâmplări cu Pacala (piese de teatru pentru copii), 
Fugit.. ./jurnal de iagar, Bucureşti (1994); Coiiected Papers, Voi. I, II, III, 
Bucureşti, Chisinau, Oradea (1996, 1997, 2000); Scrieri defecte (proza scurta), 
Craiova (1997); Distihuri Paradoxiste, Afinităţi (traduceri), Nprresundby, 
Danemarca (1998); intreaba-ma, sa te-ntreb! (interviuri), Targoviste (1999); 
Outer-Art (album de arta), Cântece de mahala, in seven ianguages (poeme), 
Oradea, 2000; A Unifying Fieid in Logics. / Neutrosophy. Neutrosophic 
Probabiiity, Neutrosophic Set, and Neutrosophic Logic, Rehoboth, SUA (2000). 
Am editat, printre altele: Second International Anthoiogy on Paradoxism 
(cuprinzând 100 scriitori de pe glob), si Third International Anthoiogy on 
Paradoxism (distihuri paradoxiste de la 40 poeţi de pe glob), Oradea (2000); in 
prezent editez volumul iv al acestei antologii internaţionale - si oricine este invitat 
sa contribuie, precum si un Dicţionar al Scriitorilor Paradoxisti. 

In matematica am generalizat logicile fuzzy, intuitiva, paraconsistenta, multi- 
valenta si logica dialetheista la “logica neutrosofica” (numita si Logica 
Smarandache in “Dictionary of Computing” de Denis Howe); in mod similar am 
generalizat mulţimea fuzzy la “mulţime neutrosofica”. Am propus extinderea 
probabilităţilor clasice si imprecise la “probabilitate neutrosofica”, ca un vector 




tridimensional ale cărui componente sunt submultimi ale intervalului ne-standard 
]- 0 , 1 +[. 

In fizica am emis ipoteza ca nu exista nici o bariera a vitezei in univers, adica 
viteza poate fi infinita (ipoteza Smarandache in “Dictionary of Physics” de Eric 
Weisstein), ipoteza foarte controversata. 

In filozofie am introdus conceptul de “neutrosofie”, ca o generalizare a dialecticii 
lui Hegel, care sta la baza cercetărilor mele in matematica si economie, precum 
“logica neutrosofica”, “mulţime neutrosofica”, “probabilitate neutrosofica”, 
“statistica neutrosofica”. 

In literatura si arta am fondat in 1980 curentul de avangarda numit paradoxism, 
ca un protest impotriva totalitarismului, care are mulţi adepţi in lume. Consta in 
folosirea excesiva in creaţii a contradicţiilor, antitezelor, antinomiilor, 
oximoronelor, paradoxurilor. Am introdus “distihul paradoxist”, “distihul 
tautologic”, “distihul dual”. Experimente literare am realizat si in drama “Patria 
de animale”, unde nu exista nici un dialog, iar in “O lume intoarsa pe dos” 
scenele sunt permutate dând naştere la un miliard de miliarde de piese de teatru 
distincte! Piesele s-au jucat in Romania (Teatrul “I.D.Sarbu” din Petroşani, 
Teatrul “Thespis” din Timişoara), Germania (la Karlsruhe), si Maroc (la 
Casablanca, unde “Patria de animale” a obtinut Premiul Special al Juriului 
International). 

La bibliotecile de la Arizona State University (Tempe) si University of Texas 
(Austin) sunt depozitate manuscrise, reviste, cârti, fotografii, casete, videocasete, 
privind activitatea mea creativa, in doua colecţii speciale, numite “The Florentin 
Smarandache papers”. 

Sunt membru al mai multor societăţi ştiinţifice si literare din Romania si 
străinătate, si am primit premii pentru activitatea desfasurata. 

8 cârti au fost dedicate activitatii-mi literare (dintre care “Estetica 
paradoxismului”, de Titu Popescu, si “Un scriitor al paradoxurilor”, de Ion Soare), 
si 21 de cârti matematice despre funcţii, secvenţe, paradoxuri, si - in ultimul timp 




- structuri algebrice Smarandache (de pilda seria de zece cârti ale profesoarei W. 
B. Vasantha Kandasamy de la Indian Institute of Technology din Madras). 

2. SC: Sunteti un exilat sau un roman în diaspora? (Va rog sa definiţi noţiunile 
”exilat” si ”in diaspora”). 

FS: “Exilat”, conform Dicţionarului Explicativ al Limbii Romane, inseamna 
“pedepsit cu exilul, izgonit sau plecat din tara sa, aflat in exil; surghiunit” dar si 
“retras, izolat” in sensul figurativ. 

“Diaspora”, negasit in DEX, inseamna in Larousse, “dispersiunea unui popor, a 
unor elemente ale sale, a unei comunităţi”, iar după dicţionarul american 
Webster, “imprastierea unor oameni de origine comuna, credinţa comuna, etc.”. 
Etimologic provine din greaca si se referea la dispersarea evreilor după exilul 
babilonian. 

La inceput am fost un exilat, plecat de nevoie; mi s-a dat un paşaport de la 
Inspectoratul de Miliţie Dolj ca sa scape de mine, devenisem un disident; vezi 
cele patru dosare ale Securităţii la adresa mea, insumand circa 880 de pagini: 
manuscrise si scrisori confiscate, telefoane ascultate, zile când ma urmăreau pas 
cu pas facandu-mi poze in anumite ipostaze (eu nici nu mi-am dat seama!... 
lucrau fin), rapoarte seci despre activitatea mea si a celor care intraseră in 
contact cu mine; am descoperit, de pilda, un asa-zis prieten, caruia in vara lui ‘88 
ii meditasem fiica gratuit la matematica, iar el, probabil drept mulţumire!, scria 
rapoarte despre mine la Securitate (Traian Nica); analog, un penticostal ce 
predica, vorba ‘ceia, cuvântul lui Dumnezeu in fata adunării, iar in spate predica 
informaţii securistilor. Dar a fost si un profesor amabil de matematica, Nicolae 
Ivaschescu, ce a avut curajul sa ma avertizeze chiar in acea perioada “vezi ca 
eşti urmărit de Securitate”, fiindcă venise la el un colonel care i-a propus sa ma 
invite la un restaurant anumit in Craiova, la o masa pregătită dinainte unde ar fi 
instalat un microfon, si sa ma fi provocat la discuţii daca doresc sa părăsesc tara 
si ce opinii aveam despre societate. 




Desigur, am citit si date false la adresa mea in acele dosare, de pilda ca 
posedam maşina Dacia 1300 (nici eu, nici părinţii mei, ori socri, ori soţia n-am 
avut nici un fel de maşina când traiam in Romania), ca in contul de la 
Romconsult Bucureşti deţineam 3000 (trei mii) de dolari proveniţi din salariul meu 
de fost profesor cooperant in Maroc (in realitate aveam de zece ori mai puţin in 
contul valutar de la Romconcult, Bucureşti!) - vreau sa spun date care se pot 
verifica, ori ca m-a vizitat la Craiova traducătoarea mea Chantal Signoret in vara 
lui 1984 (insa noi niciodată nu ne-am intalnit, am tinut doar o corespondenta prin 
posta), etc.; deci si acolo existau lucratori/informatori care-si faceau lucrul de 
mantuiala. 

Am recuperat copii ale acestor dosare prin Consiliul National de Studiere a 
Arhivelor Securităţii din Bucureşti, dar nu si manuscrisele pomenite in ele care ar 
fi fost compromiţătoare la adresa regimului. Deşi am insistat asupra acestora, nu 
mi s-a mai dat vreun răspuns... 

In prezent ma consider in diaspora, am devenit cetatean american, dar păstrez si 
cetatenia romana, m-am integrat noii tari, dar tin legaturi si cu romanii de 
pretutindeni. 

3. SC: Când a inceput exilul dvs. si de ce? 

FS: Când am comis eroarea sa ma întorc in tara din Maroc, unde lucrasem ca 
profesor cooperant predând matematica in franceza la un colegiu din Sefrou 
(1982-4). Ma obişnuisem cu libertatea de acolo, cu stilul de viata occidental prin 
diversele contacte stabilite mai ales cu francofoni. 

A fost, iniţial, un exil in propria tara, exil interior. Nu ma puteam reacomoda la 
restricţiile si mizeriile morale din Romania ceausista. 

4. SC: Cum a fost începutul in tara in care v-ati exilat / v-ati aflat in diaspora? Ati 
fost primit cu braţele deschise, vi s-a pus totul la dispoziţie sau a trebuit sa lucraţi 
din greu, sa va refaceti studii, sau sa daţi diferente, etc. ca sa puteti sa va 
exersaţi meseria? 

FS: Acomodarea a fost dificila, America un soc. Problema limbii, pe care nu o 




stapaneam, carnetul de conducere - fara automobil in vestul Statelor Unite eşti 
mort n-aveam nici o cunoştinţa la care sa stau ori apelez. Stilul de cautare a 
unui loc de munca diferit, asigurările (medicale, de circulaţie), insasi inchirierea 
unui apartament, sistemul pensiilor... toate fiind neobişnuite pentru mine. 

Dar m-a ajutat fundaţia de emigranţi “Tolstoy”, de la numele celebrului scriitor 
rus, si in special un roman ardelean care lucra acolo, loan Nicoara, cu care m- 
am imprietenit ulterior, plus colegii mei de munca de la Honeywell, dintre care un 
inginer mormon Chuck Clifton a organizat o festivitate “Welcome to America” la 
el acasa când mi-a sosit familia (soţia si doi copii) din tara, iar colegii din 
departament ne-au donat imbracaminte si mobilier. 

Am citit ca intr-un mic orăşel american, pentru o familie de noi sosiţi, comunitatea 
obşteasca a organizat chiar o... parada! 

5. SC: Consideraţi ca exilul a avut o semnificaţi aparte? 

FS: Pentru mine da. Am invatat enorm despre felul de viata vestic, am cautat sa 
m-adaptez cat mai bine (darwinismul social!), dar am menţinut legaturi cu 
romanimea. Mi-am putut desfasura activitatile de colaborare cu cercetători si 
scriitori de prin întreaga lume. America ne oferea un alt orizont, foarte larg, 
deschis. 

6. SC: V-a fost vreodată ruşine ca sunteti roman? Poate un preşedinte, un sef de 
stat sa va reda mandria de a fi roman? (Ma refer la afirmaţia d-ului Emil 
Constantinescu, care intr-un interviu pe care mi l-a acordat in 1998 spunea ca 
prin venirea domniei sale ca preşedinte al României, ne-a redat ”mandria de a fi 
romanii”). 

FS: Nu. “Ruşinea de a fi roman” a fost o propaganda anti-romaneasca făcută 
metodic de cercuri revizioniste care cautau subminarea conştiinţei naţionale, 
destrămarea tarii prin mijloace morale, psihologice, dezicerea de origini. Daca 
unii ţigani din Romania mancau lebede prin parcurile din Viena, nu inseamna ca 
toti romanii fac acelaşi lucru, asa precum daca o femeie americana si-a omorât 
proprii ei copii nu inseamna ca toate americancele procedează identic, ori daca 
huliganii englezi au bătut si omorât spectatori italieni pe stadionul de fotbal din 




Bruxelles nu rezulta ca toti englezii sunt criminali. 

A fost (si mai este oare?) o politica anti-romaneasca, dibaci orchestrata in 
stigmatizarea unui întreg popor prin faptele catorva indivizi. 

Cum sa ne fi redat Emil Constantinescu mandria de a fi roman: prin semnarea in 
1997 a umilitorului tratat cu Ucraina in care renunţa de buna voie la teritorii 
romaneşti precum Bucovina de Nord si Basarabia, legitimând nedreptul Pact 
Ribbentrop-Molotov, ba renunţând si la Ţinutul Herta si Insula Şerpilor 
neprevăzute in acel tratat?! Iar, paradoxal, D-l Constantinescu se născuse chiar 
in Basarabia (la Tighina)! 

7. SC: De un exil in masa al romanilor se poate vorbi după 1947, când foarte 
mulţi romani au părăsit tara. Au aparut o serie de organizaţii ale romanilor in exil, 
atat in diferite tari europene cat si in USA, care au incercat intr-o oarecare 
măsură sa arate Occidentului situaţia grava in care se afla poporul roman. 
Consideraţi ca se poate vorbi de o politica a exilului romanesc? 

FS: Da. Publicaţiile exilului au aratat in mod susţinut acest lucru, in primul rând 
ziarul “Cuvântul romanesc” din Canada, care ocupa un loc principal in presa din 
străinătate inainte de 1989, dar si celelalte: Micro-Magazin, Lumea Libera, 
Universul, Luceafărul romanesc, Dialog, Clipa, Meridianul romanesc, etc. 

De un pronunţat exil romanesc se poate vorbi si după 1989... când, in numai un 
deceniu de la Revoluţia din decembrie, au părăsit tara circa 800 000 persoane, in 
special tineri. Ca urmare, statisticile arata ca populaţia României scade (asta si 
din cauza diminuării drastice a natalitatii datorita nivelului redus de trai) si 
imbatraneste, iar raportul dintre numărul salariaţilor (circa 4,6 milioane) si al 
pensionarilor (circa 6,2 milioane) este de 0,75, spre deosebire de 2,57 cat era 
inainte de ‘89. 

8. SC: A avut exilul romanesc vreun rol in ameliorarea situaţiei din tara inainte de 
"89? 

FS: Cred ca da. Eu am emigrat la începutul lui septembrie 1988 si cat am stat in 
lagărele de refugiaţi politici din Istambul si Ankara primeam gratuit diverse 




publicaţii romaneşti, unde am citit despre luările de poziţie ale multor oameni 
politici din exil: Traian Golea din Florida, pictorul loan Nicoara din Arizona, 
George Duma din California, Ion Solacolu din Germania, etc. 

9. SC: Ce rol a avut biserica in exil si ce rol ar trebui sa aiba astazi? 

FS: Sa ajute pe noii veniţi, sa uneasca fraţii intru credinţa. La biserica ne 
adunam duminicile ori in zile de sărbători religioase, ne mai consolam intre noi. 
Bisericile constituie si un mijloc de păstrare a tradiţiilor, culturii. 

10. SC: In Suedia exista si astazi biserici in paralelei, adica o biserca cu 
reprezentanţi ai Patriarhiei de la Bucureşti si alta cu reprezentanţi ai Patriarhiei 
de la Constantinopol, de exemplu. Cum vedeţi aceasta situaţie? Consideraţi ca 
parohiile care nu tin de Bucureşti ar trebuie sa se uneasca cu Patriarhia? Daca 
da, de ce? Daca nu, de ce nu? 

FS: Aceasta problema este discutata de zeci de ani, fara sa se fi ajuns la vreo 
soluţie, si probabil ca se va mai discuta inca zeci de ani. Aceasta este parerea si 
a Rev. Pr. Theodor Damian din New York. Ştiu cazuri când, infiintandu-se o 
biserica, daca o Patriarhie nu vroia s-o accepte din oricare motive, enoriaşii 
apelau sa fie luaţi sub tutela altei Patriarhii. O situaţie recenta s-a intamplat in 
Sydney, Australia, oraş prin care am trecut vara aceasta si-am intalnit romani de 
la Societatea Culturala “Mihai Eminescu”, unde o noua biserica ortodoxa, 
infiintata de D-l G. M. Variesescu, a fost acceptata de o Patriarhie Macedoneana! 
Si, uite-n acest fel, s-a ajuns la mai multe Patriarhii. 

Când locuiam in Tucson, Arizona, deoarece nu aveam o biserica ortodoxa 
romaneasca, mergeam la cea greceasca. Iar in Phoenix, Arizona, exista o 
biserica ortodoxa siriana, la ale cărei slujbe participau si ruşi, romani, etc. cu 
slujba in limba engleza. Dar in Phoenix exista si biserica “Sfanţul loan 
Botezătorul” cu slujba in limba romana. 

11. SC: M.S. Regele Mihai si familia regala s-au angajat in a sprijini Romania 
pentru intrarea in structurile (s-a realizat deja) si UE. Cum vedeţi aceasta? 




FS: Desigur, un lucru pozitiv. Recent a avut loc ratificarea de către Senatul SUA 
a Protocoalelor de aderare a României la NATO. 

Iar, la summit-ul Uniunii Europene din 19-21 iunie, la Porto Carras din Salonic, 
Grecia, s-a decis ca Romania si Bulgaria vor fi acceptate in UE in 2007, dar pana 
atunci, in 2004, Romania trebuie sa încheie tratatele de aderare. Una din cauzele 
întârzierii tarii noastre a fost cea economica: neprivatizarea tuturor 
intreprinderilor, inflaţia, corupţia. De aceea am ratat si primul val al intrării, din 
care au făcut parte: Letonia, Estonia, Lituania, Cipru, Malta, Ungaria, Polonia, 
Slovacia, Cehia, si Slovenia. 

12. SC: Este posibila o reinstaurare a monarhiei in Romania? 

FS: Nu cred, omenirea converge spre republici, iar monarhiile - ce inca mai 
rezista - sunt fie decorative (de pilda in Anglia, unde primul ministru si 
parlamentul conduc), fie totalitare (precum in unele tari din lumea a treia). 

13. SC: Cum apreciaţi situaţia politica-sociala-economica din Romania astazi la 
aporape 14 ani de la caderea regimului Ceausescu? 

FS: Perioada de tranziţie nu s-a încheiat, vechi concepţii mai persista. Tineretul 
a emigrat cu sutele de mii in Occident, iar cei plecaţi la studii in străinătate nu se 
mai intorc (decât in rare cazuri). Un exod de creiere s-a produs. Romania a fost 
transformata dintr-un producător intr-un consumator. Corupţia la nivel inalt isi 
pune amprenta pe situaţia generala. Locurile de munca s-au imputinat enorm 
prin inchiderea atator intreprinderi, combinate, instituţii. 

Circula, pe vremea lui Ceausescu, un banc (iata paradoxismul in folclor) referitor 
la situaţia precara de atunci din tara: 

Pesimistul zicea: 

- Mai rau de-asa nu se poate! 

Iar optimistul răspundea: 

- Ba se poate! 

[Si, intr-adevar, din pacate se poate: situaţia actuala din Romania...] 

14. SC: M.S.R. Mihai vorbea intr-un interviu pe care mi-l acorda in 1994 despre 




greutatea "schimbării comuniste ” in Romania. Consideraţi ca autoritatile si 
populaţia in general si-au schimbat mentalitatea comunista? 

FS: Nu toti, consider ca trebuie sa treaca cel puţin o generaţie pentru adaptare la 
condiţiile de piaţa libera, de concurenta (adesea acerba). Persoanele in varsta 
se obişnuiesc mai greu la schimbări. Dar s-a format si o categorie de cameleoni, 
oportunişti ce se dau după cum bate vântul ori de unde vin banul! 

15. SC: In timpul regimului Ceausescu populaţia din Romania a fost instigată 
impotriva romanilor care erau in exil. Si după caderea lui Ceausescu s-a 
continuat o instigare impotriva romanilor din afara graniţelor. Consideraţi ca s-a 
schimbat atitudinea autoritatilor si a populaţie in general, fata de romanii care 
trăiesc in afara graniţelor? 

FS: Parţial s-a schimbat. Dar sunt destui romani in tara care manifesta antipatie 
pentru noi, cei din exil, fie din cauza nivelului de viata mai ridicat in Occident, fie 
din motive politice, ideologice. S-au format gasti literare, artistice - susţinute 
financiar de oculte ostile neamului nostru - care se lauda ei intre ei, se premiază 
intre ei - a la Caragiale!, si boicotează pe alţii. 

Un diletant plin de ifose, Paul Cernat, ponegreşte scriitori din exil prin reviste 
literare pe care nu le mai cumpără nimeni - se găsesc de vanzare doar la Muzeul 
Literaturii din Bucureşti, in vreme ce acest ins fara realizări prea-mareste indivizii 
din gaşca lui; se conturează in Romania o cultura de clan. Sunt ei platiti sa-l 
injure si pe Eminescu, deci ce sa mai vorbim! Este semidoct acest Cernat (afirma 
despre mine ca sunt in Arizona la Universitatea New Mexico; daca ar invata 
niscai geografie elementara ar vedea ca Univ. New Mexico este in Statul New 
Mexico nu in Statul Arizona!)... Cică reviste obscure si mai puţin obscure ma 
ridica in slavi (asta-i e lui ciuda!): pai, Observatorul Cultural la care publica el 
recenzii lesuite este la fel de obscura; in 16 ani de exil n-am vazut-o nici macar 
citata prin presa de exil pentru ca nu interesează pe nimeni. Ma intreb ce fel de 
revista de trei lulele poate fi Observatorul Cultural care publica informaţii 




nedocumentate, false, roase de invidie ale unui veleitar de teapa lui Cernat?! 
Minte ca as fi membru al Academiei Dacoromâne (eu n-am depus niciodată vreo 
cerere de aderare), iar in privinţa Securităţii exista 4 (patru!) dosare ale 
Securităţii la adresa mea, se pot verifica prin CNSAS, eu am si obtinut copii după 
ele, dar cate dosare are el? Fiindcă, după Revoluţie se dau toti democraţi de... 
mucava! 

Cum sa se indrepte situaţia când printre senatori sunt foşti securisti, sau chiar 
hoţi de drept comun, precum de pilda George Pruteanu... Pai, in tarile dezvoltate, 
persoanele cu cazier juridic sunt indepartate din posturi politice, mass media 
casuna asupra lor... Fiindcă a desemna un hot drept senator, este echivalent cu 
a pune un lup paznic la stana! 

16. SC: Consideraţi ca romanii din afara graniţelor au anumite obligaţii fata de 
tara de origine? 

FS: Daca da, de ce si care sunt aceste obligaţii? 

Romanii de pretutindeni trebuie sa susţină prin toate mijloacele cauzele tarii, iar 
prin activitatea lor (la locul de munca, sau in creaţia artistica, ştiinţifica) ei trebuie 
sa creeze o imagine favorabila României in străinătate. 

17. SC: Care consideraţi ca este rolul celor aflaţi in afara graniţelor la dezvoltarea 
României pe toate planurile: politic, cultural si economic? 

FS: Sa investească in Romania, sa colaboreze si ajute romanii de pretutindeni. 
Trebuie, totuşi, o unificare a exilului, prea este divizat din motive politice, 
ideologice, religioase. 

18. SC: Ar trebui ca statul roman sa folosească cunoştinţele si practica romanilor 
care trăiesc in afara graniţelor? 

FS: Desigur. Romanii din diaspora ar putea constitui o punte, sau trambulina 
chiar, spre conectiile României cu celelalte tari in toate planurile, deoarece 
gasesti compatrioţi de-ai noştri lucrând prin toate sectoarele de activitate ale 




tarilor de adopţie. 

19. SC: Consideraţi ca actuala conducere a Românie are, la rândul ei, obligaţii 
fata originarii romani care se afla in afara graniţelor României? Daca da, ce 
obligaţii? Daca nu, de ce nu? (Ma refer la cei care au plecat de pe teritoriul 
României intre 1947-1990). 

FS: După cum transmite Agenţia Rompres, Titus Corlatean, noul secretar de 
stat, a declarat la Palatul Victoria ca autoritatile de la Bucureşti vor elabora o 
strategie de susţinere a comunităţilor romaneşti de peste hotare - indiferent de 
perioada când au emigrat. Exista si un Departament de Stat pentru Romanii de 
Pretutindeni, care actioneaza pentru sprijinirea minorităţilor romaneşti din 
Balcani, dar preocupandu-se si de diaspora romaneasca, avand ca director pe 
Eugen Popescu. 

La fel procedează si alte tari, de pilda Ungaria are un ministru al emigranţilor. 
Aflam, de pilda, dintr-un comunicat al D-lui Mugurel Stanescu, ataşat al 
Ambasadei Romane din Washington D.C., ca in data de 2 septembrie 2003, in 
Aula Magna a Universităţii "Babes-Bolyai" din Cluj-Napoca, va avea loc 
deschiderea festiva a Concursului de limba si literatura romana “Mihai 
Eminescu” - etapa internaţionala, la care sunt invitaţi sa participe elevi ai 
comunităţilor romaneşti din 19 tari: Albania, Macedonia, Bulgaria, Uniunea 
Serbia-Muntenegru, Republica Moldova, Ucraina, Ungaria, Austria, Australia, 
Argentina, Canada, Franţa, Germania, Grecia, Israel, Italia, Turcia, Spania, 
S.U.A. Acţiune laudabila pentru menţinerea limbii si spiritualităţii romaneşti in 
lume. 

20. SC: Ajutorarea României de către originarii romani, astazi cetatieni ai altor 
state, prin diverse acţiuni de PR in favoarea Românie ar putea fi interpretata ca o 
manifestare de dubla loialitate? 

FS: Indiferent cum ar fi considerata, nu vad ce ar fi rau in asta? Fiecare 
comunitate procedează similar, adica intretinand legaturi si ajutand cetăţenii 




din/sau tara nativa. 

21. SC: Romanii aflaţi in afara granilelor Romanei ar trebui sa lucreze voluntar 
pentru Romania, sau ar trebui sa fie retribuiţi pentru activitatea depusa, asa cum 
sunt si ambasadorii si trimişii speciali ai României in alte tari? 

FS: Depinde, se intelege, de funcţiile îndeplinite. Cei care ar lucra pe la misiunile 
romaneşti din străinătate ar trebui platiti. Guvernul ar putea sponsoriza si unele 
publicaţii, posturi de radio sau televiziune romaneşti din diaspora. Desigur, 
exista Radio Romania International care transmite de la Bucureşti si este 
interceptat in străinătate, cu personal inzestrat: Maria Minciu, Marilena Gheciu, 
Ioana Nitescu, etc. Am avut ocazia sa colaborez cu dumnealor. 

Tin minte ce ma bucuram in Phoenix când A. Buhoiu prezenta la televiziune un 
program de-o ora in limba romana, duminica dupa-amiaza! Ne strângeam mai 
mulţi romani la D-l Nicoara, ba invitam si alte nationalitati din oraş, colegi de 
munca sau prieteni, sa ne admire cântecele si costumele populare. Asa l-am 
revăzut odata pe Dem Radulescu intr-un sketch despre noua societate formata in 
Romania din tot felul de investitori. Sau in Chicago am vizionat un canal TV ce 
transmitea in româneşte, iar in Toronto un post de radio, etc. 

22. SC: Ce funcţii credeţi ca li s-ar putea acorda originarilor romani, cetateni ai 
altor state astazi? 

FS: Consider ca funcţiile pe la ambasadele, consulatele, centrele culturale 
romaneşti din străinătate, precum si reprezentanţi sau parteneri in afara ai unor 
firme romaneşti. 

23. SC: Ce mai doriţi sa adaugati. 

FS: Despre “oximoronul genetic” la romani - cele doua euri ale romanului, 
obsesie a lui Laurentiu Ulici in cartea-i postuma “Mitica si Hyperion”, si despre, 
citând pe Vasile Andru: “viciile de fond ale firii romaneşti, impasul creativitatii 
romaneşti si a politicii romaneşti, incapacitatea de a valoriza elanurile mintii si 




energiile naţionale, incapacitatea de ‘a produce relaţii’ ” (eseul “Mutat la 
Domnul”, in Luceafărul, p. 12, Nr. 17, 7 mai 2003). Ca sa nu mai amintim si de 
ura sau dispreţul romanului fata de roman intalnita si in exil... 

15 august 2003 




